b'\n_START_ARTICLE_\nCoal Exchange, Cardiff\n_START_PARAGRAPH_\nCoal Exchange (Borza za premog), prvi\xc4\x8d odprta kot Coal and Shipping Exchange, je bila borza za trgovanje s premogom v Cardiffu, Walesu. Je na trgu Mount Stuart v Butetownu in je bila dolga leta sredi\xc5\xa1\xc4\x8de uspe\xc5\xa1ne mestne pomorske industrije. Nato je postala glasbeno prizori\xc5\xa1\xc4\x8de, preden so jo leta 2013 za nedolo\xc4\x8den \xc4\x8das zaprli zaradi varnostnih vpra\xc5\xa1anj gradnje. Pisarne so \xc5\xa1e vedno v uporabi v West Wingu.  Deli krila stavbe ostajajo odprta in so zdaj pisarne za ve\xc4\x8d lokalnih podjetij. Po vrsti predlogov za ru\xc5\xa1enje je Svet Cardiffa kupil Coal Exchange in leta 2016 napovedal, da bo stavba v celoti obnovljena kot hotel z muzejem s podrobno zgodovino stavbe in dokov Cardiffa.\n_START_SECTION_\nZgodovina\n_START_PARAGRAPH_\nPreden je bila Coal Exchange zgrajena na trgu Mount Stuart, je bil to stanovanjski trg z osrednjim vrtom. Ko je mesto raslo v blaginji, je postalo obmo\xc4\x8dje gospodarsko. Trgovci premoga so uporabljali kredo za pisanje spreminjajo\xc4\x8de se cene premoga na tablice zunaj svojih pisarn ali sklepali pogodbe v gostilnah ali javnih hi\xc5\xa1ah. _NEWLINE_Ko je Cardiff postal najve\xc4\x8dje pristani\xc5\xa1\xc4\x8de premoga na svetu, je med letoma 1884 in 1888 Edwin Seward zgradil stavbo. Ve\xc4\x8dina poslov, ki se je nana\xc5\xa1ala na rudnike premoga v dolinah Ju\xc5\xbenega Walesa, premog so rudniki dova\xc5\xbeali v Cardiff, od koder so ga razpo\xc5\xa1iljali naprej, se je sklepala tu._NEWLINE_Stavba je imela pomembno vlogo v industrijskem Cardiffu 19. stoletja. Par korintskih stebrov, hrastov balkon in bogata lesena obloga so krasili trgovalno dvorano, ki jo je obnovil Edwin Seward leta 1911. _NEWLINE_Po odprtju so se lastniki premoga, lastniki ladij in njihovi zastopniki dnevno sestajali v trgovalni dvorani, v kateri so sklepali pogodbe. Na vrhuncu trgovanja od poldneva do trinajste ure je bilo lahko tam ve\xc4\x8d kot 200 mo\xc5\xa1kih, ki so krilili z rokami in kri\xc4\x8dali. Do 10.000 ljudi je \xc5\xa1lo v stavbo in iz nje vsak dan. V\xc4\x8dasih je bila svetovna cena premoga dolo\xc4\x8dena tukaj._NEWLINE_Trdijo, da je bil prvi \xc2\xa3 1.000.000 velik poslovni dogovor narejen v Coal Exchange med transakcijo na prelomu 20. stoletja, leta 1901. 2500 ton premoga so prepeljali v Francijo.\n_START_SECTION_\nPovojno obdobje\n_START_PARAGRAPH_\nCardiffsko zana\xc5\xa1anje na premog v Bute Docks je bilo zelo ob\xc4\x8dutljivo za kakr\xc5\xa1ne koli spremembe povpra\xc5\xa1evanja po njem. Ob koncu vojne so doki \xc5\xa1e nazadovali. Coal exchange so zaprli leta 1958 in izvoz premoga se je kon\xc4\x8dal leta 1964._NEWLINE_Stavba je postala del za\xc5\xa1\xc4\x8dite stopnje II* leta 1975. _NEWLINE_Leta 1979 je bila stavba namenjena za sede\xc5\xbe predlagane Vali\xc5\xbeanske skup\xc5\xa1\xc4\x8dine, zato je bilo mo\xc4\x8dno okrepljeno podzemno parkiri\xc5\xa1\xc4\x8de (predvideno tudi, da deluje kot jedrsko zakloni\xc5\xa1\xc4\x8de) , vendar so na\xc4\x8drt ljudje zavrnili na referendumu. Leta 1983 naj bi bila stavba sede\xc5\xbe za vali\xc5\xbeanski jezik televizijske postaje S4C, a tudi to ni uspelo. Borzna dvorana je bila uporabljena za ve\xc4\x8d prireditev in kot kraj za snemanje za razli\xc4\x8dne dele zabavne industrije, na primer BBC-jeve drame Bevan._NEWLINE_Ponovno odpiranje, zapiranje in sedanje stanje_NEWLINE_Leta 1988 je bila stavba ponovno pridobljena in nato leta 2001 popolnoma prenovljena in spremenjena v veliko prizori\xc5\xa1\xc4\x8de. Prizori\xc5\xa1\xc4\x8de je gostilo predstave, kot so Arctic Monkeys, Manic Street Preachers, Ocean Colour Scene, Stereophonics in Biffy Clyro. _NEWLINE_Borzo so za nedolo\xc4\x8den \xc4\x8das zaprli 7. avgusta 2013 zaradi grajenja varnostnih izbolj\xc5\xa1av. S poznej\xc5\xa1o likvidacijo dru\xc5\xbebe, ki jo je imela v lasti do leta 2014, je lastni\xc5\xa1tvo pre\xc5\xa1lo na Crown Estate, ki si prizadeva za ohranitev zgodovinske strukture stavbe z nedobi\xc4\x8dkonosno organizacijo Save the Coal Exchange Limited.  Februarja 2015 je ministrica za gospodarstvo vali\xc5\xbeanske vlade Edwina Hart naro\xc4\x8dila \xc5\xa1tudijo izvedljivosti za prihodnjo ponovno uporabo stavbe. Maja 2015 je bilo potrjeno, da bo izmenoma uporabljena za snemanje priredbe filma The Crow. Leta 2016 je bilo napovedano, da bo stavba v celoti obnovljena kot hotel z muzejem s podrobno zgodovino stavbe in dokov Cardiffa.\n_START_SECTION_\nDodatek\n_START_PARAGRAPH_\nCoal Exchange je bil povezan z \xc5\xbeelezni\xc5\xa1ko postajo Cardiff Bay in Cardiffsko avtobusno progo 7, 8, 35 in avtobusnim prevoznikom Baycar .'